open-index/open-wikipedia-markdown huggingface dataset:
Neve Ur

**Neve Ur** (hebraisk נְוֵה אוּר, tyder *Eld[[oase]]*) er ein kibbutz i Beit She'an-dalen nord i Israel. Han er kalla opp etter den bibelske byen Ur Kasdim i Mesopotamia, der Abraham budde, før han drog til landet Israel (Kanaan) (1. Mos 11:31). Han ligg ved Jordanelva sør for Genesaretsjøen og høyrer til Emeq ha-Ma'ajanot regionale kommune. Han har kring 350 innbyggjarar, av desse 165 barn.

## Geografi
Neve Ur ligg nord i Jordandalen i Beit She'an-regionen, kring 10&nbsp;km nord for byen Beit She'an og 15&nbsp;km sør for Genesaretsjøen.

Veg 90 som går gjennom Beit She'an-dalen forbi Neve Ur. Kibbutzen og bygningane ligg aust for vegen. På vestsida av vegen, og kring 500 meter opp i høgda, oppom sitruslundane i åssida, ligg ein av dei best bevarte krossfarar-festninga i Israel, Belvoirborga. Det hebraiske namnet på borga er Kokhav HaYarden (tyder *Stjerna over Jordan*), etter den nærliggande gamle jødiske landsbyen Kokhav (stjerna).

Då starten vart restaurert av nasjonalparktilsynet fann dei at mange steinane som var nytta i borga var hent opp dit frå ein synagoge i den jødiske byen Kochav frå 200-talet, 700 med nedanfor og søraust for festninga.

Muslimar kalla borga Kaukab al-Hawa (arabisk for *Stjerna av vinden*), og krossfararane kalla ho Belvoir (fransk for *vakker utsikt*). Festninga vart bygd oppom dei viktigaste elvekryssingane over elva, inkludert Naharayim.

## Historie
Israel ønskte å opprette ei rekkje av vernebusetnader langs Jordanelva, frå Genesaretsjøen til Beit She'an, for å verne grensa si. Neve Ur vart grunnlagd ovanom Jordanelva frå byen Tel esh-Shuneh.

Neve Ur vart grunnlagd i 1948 og først busett i 1949 av emigrantar frå Irak. Strabasane dei møtte tvang dei til å forlate kibbutzen. Dei vart erstatta av ei gruppe unge pionerar og frivillige. I 1952 kom ei gruppe emigrantar frå Ungarn og Polen og oppretta ei gruppe i Neve Ur.

Sidan kibbutzen låg ved Den grøne linja, grensa til Vestbreidda, var han særs utsett for åtak av palestinsk fedayeen i tida då Vestbreidda var okkupert av Jordan. Under utmattingskrigen vart Neve Ur råka nesten dagleg av bomber eller skyting, hovudsakleg retta mot arbeidarane på marka. I april 1991 kom ei gruppe terroristar frå Hamas seg gjennom forsvarsverket til kibbutzen og drap ein arbeidar i ein frukthage og tok livet av tre andre.

## Økonomi
Kibbutzen dyrkar hovudsakleg sitrusfrukt, inkludert pompelmus, sitron, appelsin, raud grapefrukt og avl av kylling og kalkun. Kibbutzen har òg ein stor mjølkeproduksjon og ein fiskedam.

## Kjelder

**Denne artikkelen bygger på «[[:en:Neve Ur|Neve Ur]]» frå ,  den 14. februar 2015.* 
*** oppgav desse kjeldene:*
Nir David

**Nir David** (hebraisk נִיר דָּוִד, tyder 'Davidsenga') er ein kibbutz i Beit She'an-dalen nord i Israel. Han vart grunnlagd 10. desember 1936 som **Tel Amal,** den andre av tårn og palisade-busetjingane, og er i dag ein del av Emeq ha-Ma'ajanot regionale kommune.

## Historie

Nir David-pionerane oppstod i byen Ramat Gan i 1932. Dei første medlemmane var grunnleggjarane av sionistungdsomsrørsla Hashomer Hatzair i Israel. I 1933 slo gruppa seg saman med kibbutzen «Massad» frå Polen (ingen samanheng med Massad fellesbusetnad i Nedre Galilea, eller «Massad»-gruppa som grunnla den nærliggande kibbutzen Kfar Ruppin). I 1934 sende samfunnet ei gruppe til Beit She'an-dalen for å dyrke land der som Jewish National Fund hadde kjøpt for framtidige busetjingar i regionen. Medlemmane i kibbutzen byrja å drive jordbruk kring Tel Shuk, der kibbutzen seinare vart grunnlagd. Då arabararopprøret byrja natt til 20. april 1936 vart den første kveiteavlingane til kibbutzen sett i brann og plantene og frøplantene vart rivne opp med rota.

Pionerande vendte trass i farande attende. Med fare for arabisk terror og motstand frå britane, la dei ein plan om å bygje festningsverk i busetnaden for å kunne stå i mot åtak. Den 10. desember 1936 vart **Tel Amal** grunnlagd som den første tårn og palisade-busetjinga (og den første kibbutzen) i Beit She'an-dalen, og den andre i heile Palestinamandatet etter Kfar Hittin. Dei neste tre åra, under arabararopprøret, vart 52 slike busetjingar bygd i raskt tempo.

I 1940-åra vart kibbutzen kalla Nir David til ære for David Wolfsohn, den andre leiaren i World Zionist Organization.

Kibbutzen har i dag over 650 vaksne medlemmar og barn.

## Sjå òg
*Turisme i Israel

## Kjelder

**Denne artikkelen bygger på «[[:en:Nir David|Nir David]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Reshafim

**Reshafim** (hebraisk רְשָׁפִים) er ein kibbutz nordaust i Israel. Han ligg 2&nbsp;km sør for byen Beit She'an i Beit She'an-dalen og høyrer til Emeq ha-Ma'ajanot regionale kommune. Kibbutzen har kring 270 medlemmar, 50 innbyggjarar som ikkje er medlemmar og 100 barn. 
 
## Historie
Samfunnet vart grunnlagd av Hashomer Hatzair-medlemmar i 1947 ved Kiryat Haim. I 1948 var landområdet eigd av arabarar i Al-Ashrafiyya sør for Beit She'an. Dei flykta til Jordan då Golanbrigaden nådde fram til området 10.-11. mai under den arabisk-israelske krigen i 1948. Dei første månadane etter grunnlegginga budde medlemmane i Reshafim kibbutz ei stund i ein leir i lag med medlemmar frå Shluhot kibbutz.

Grunnleggjarane var hovudsakleg overlevande etter Holocaust frå Romania og Polen. Dei fekk med seg ei lita gruppe israelskfødde jødar. I 1950-åra kom ei gruppe argentinske jødar og ei anna gruppe hovudsakleg sefardiske jødar til kibbutzen.

## Kjelder

**Denne artikkelen bygger på «[[:en:Reshafim|Reshafim]]» frå ,  den 14. februar 2015.* 
*** oppgav desse kjeldene:*

 

## Bakgrunnsstoff
*Offisiell nettstad
Sde Eliyahu

**Sde Eliyahu** (hebraisk שְׂדֵה אֵלִיָּהוּ) er ein religiøs kibbutz nord i Israel. Han ligg 5&nbsp;km sør for Beit She'an og høyrer til Emeq ha-Ma'ajanot regionale kommune.

## Historie
Sde Eliyahu vart grunnlagd den 8. mai 1939 av tyske emigrantar som ei tårn og palisade-busetjing. Han vart kalla opp etter rabbien Eliyahu Guttmacher frå 1800-talet, ein av dei tidlegaste leiarane for religiøs sionisme, og i lag med Ein HaNatziv, Shluhot og Tirat Zvi dannar dei ei gruppe religiøse kibbutzar i området.

Immigrantar frå mange andre land har sidan slått seg ned i Sde Eliyahu. I 2007 budde det kring 800 innbyggjarar fordelt på 150 familiar.

## Økonomi
Kibbutzen produserer dadlar, druer, granateple, krydder og jordavlingar, i tillegg til mjølkekyr og fjørfe. Kibbutzen driv organisk jordbruk.

## Bakgrunnsstoff
*Offisiell nettstad
Sde Nahum

**Sde Nahum** (hebraisk שְׂדֵה נַחוּם, *lit.* Nahumsletta) er ein kibbutz i Beit She'an-dalen nord i Israel. Han ligg kring 4&nbsp;km nordvest for Beit She'an og høyrer til Emeq ha-Ma'ajanot regionale kommune. I 2005 hadde kibbutzen eit folketal på kring 550 innbyggjarar fordelt på 50 familiar.

## Historie
Kibbutzen vart grunnlagd 5. januar 1937 av medlemmar frå Sadeh-gruppa frå Mikveh Israel jordbruksskule, i tillegg til emigrantar frå Austerrike,  Tyskland og Polen. Det var den tredje kibbutzen som vart oppretta som ei tårn og palisade-busetjing. Opphavleg vart han kalla **kibbutz HaSadeh**, men vart seinare kalla opp etter Nahum Sokolov, ein sionist-forfattar.

Ein har funne ruinar av ei bysantinsk kyrkje frå 400- til 500-talet i kibbutzen.

## Kjelder

**Denne artikkelen bygger på «[[:en:Sde Nahum|Sde Nahum]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Shluhot

**Shluhot** (hebraisk שִׁלוּחוֹת, tyder 'Greiner') er ein ortodoks kibbutz i Beit She'an-dalen nord i Israel. Han ligg kring 3&nbsp;km sør for byen Beit She'an og høyrer til Emeq ha-Ma'ajanot regionale kommune.

## Historie
Shluhot vart grunnlagd i 1948 av tidlegare medlemmar av Bnei Akiva sionistungdomsrørsle. I byrjinga vart det sett opp ein mellombels leir med ei gruppe frå ungdomsrørsla Hashomer Hatzair. Kort tid etter, når kvar gruppe fekk land til å byggje eigne kibbutzar, danna dei sekulære medlemmane ein kibbutz i nærleiken kalla Reshafim. Kibbutzen er ein av fire religiøse kibbutzar i området sør for Beit She'an frå Shluhot til foten av Gilboafjellet med Ein HaNatziv og Sde Eliyahu fram til Tirat Zvi ved Jordanelva.

Kibbutzen vart grunnlagd på landområdet til den avfolka palestinsk landsbyen Al-Ashrafiyya.

I dag har kibbutzen kring 350 innbyggjarar fordelt på 120 familiar.

## Kjelder

**Denne artikkelen bygger på «[[:en:Shluhot|Shluhot]]» frå ,  den 14. februar 2015.* 
*** oppgav desse kjeldene:*
*
*

 

## Bakgrunnsstoff
*Kayitz Bakibbutz sommarleir
*Sheletron 
*Microvue
Tirat Zvi

**Tirat Zvi** (hebraisk skrift טִירַת צְבִי, tyder 'Zviborga') er ein religiøs kibbutz i Beit She'an-dalen. Han ligg 10&nbsp;km sør for byen Beit She'an i Israel, like vest for Jordanelva og grensa til Jordan, og er ein del av Emeq ha-Ma'ajanot regionale kommune. I 2006 hadde kibbutzen eit folketal på 654.

## Geografi
Tirat Zvi ligg 220 meter under havnivå. Den 21. juni 1942 vart den høgaste temperaturen som nokon gong er målt i Asia (54&nbsp;°C), målt her, sjølv om det er sett spørsmålsteikn ved truverda til rekorden.

## Historie
Kibbutzen vart grunnlagd den 30. juni 1937 som ein del av tårn og palisade-systemet. Grunnleggjarane var jødar frå Polen, Romania og Tyskland. Pionerane kom frå to grupper: Kvutzat Shahal og Kvutzat Rudges. Kibbutzen er kalla opp etter rabbien Zvi Hirsch Kalischer, ein av grunnleggjarane av sionismem og leiar for Hovevei Zion. «Tira» syner til ein to etasjar høg murbygning som vart kjøpt av den araiske landeigaren Musa al-Almi.

Kibbutzen vart angripen den 28. februar 1938 av væpna arabarar under arabararopprøret. Åtaket vart drive attende med store tap på begge sider.

Den 20. februar 1948, før dei kringliggande arabarstatane offisielt gjekk inn i den arabisk-israelske krigen i 1948, gjekk ein bataljon frå Den arabiske frigjeringshæren leia av Muhammed Safa til åtak på Tirat Zvi. Arabarane vart drivne attende, etter at 60 av arabarane vart drepne. Ein mann frå kibbutzen mista livet i kampane.

## Kjelder

**Denne artikkelen bygger på «[[:en:Tirat Zvi|Tirat Zvi]]» frå ,  den 14. februar 2015.* 
*** oppgav desse kjeldene: *
*Edna Margolis, Isidor Margolis, R. Cohen & J. Cohen, *Jew and arabarar on the Border: A story of Religious Pioneering*, Hapoel Hamizrachi of America, 1940, New York, Edited by Aaron Binnun.
Beit Yosef i Israel

**Beit Yosef** (hebraisk בֵּית יוֹסֵף) er ein moshav nord i Israel i Beit She'an-dalen. Han høyrer til Emeq ha-Ma'ajanot regionale kommune, og ligg kring 8&nbsp;km nord for Beit She'an, like ved Yardena.

## Historie

Beit Yosef vart grunnlagd i 1937 som ei tårn og palisade-busetjing reist under arabaropprøra 1936-1939. I 1947 hadde han eit folketal på over 200. Han vart fråflytta under den israelske sjølvstendekrigen og vart hard angripen av den jordanske arabiske legionen og den irakiske hæren.

Moshaven vart grunnlagd på nytt i 1951 av emigrantar til Israel frå Kurdistan og Irak. Han er kalla opp etter Yosef Aharonovitch, som var ein viktig person i Arbeidarpartiet og journalist.

## Kjelder

**Denne artikkelen bygger på «[[:en:Beit Yosef, Israel|Beit Yosef, Israel]]» frå ,  den 14. februar 2015.* 
*** oppgav desse kjeldene:*
Rehov

**Rehov**, òg kalla Rehob, var ein viktig by i bronse- og jernalderen i **Tel Rehov** (hebraisk תל רחוב) og ein arkeologisk stad i Jordandalen i Israel, kring 5&nbsp;km sør for Beit She'an og 3&nbsp;km vest for Jordanelva. Ein av dei største by-haugane frå antikken i Israel ligg her, med eit areal på 120&nbsp;000 m² og delt inn i ein «Øvre by» (40&nbsp;000 m²) og ein «Nedre by» (80&nbsp;000 m²). Det eldste kjende funnet av biavl i verda er funne i Rehov. Rehov var ein felles israelittisk-kanaanittisk by, og det er estimert at folketalet var 2&nbsp;000.

## Arkeologiske utgravingar
Ein har utført arkeologiske utgravingar i Rehov nesten kvart år sidan 1997, leia av Amihai Mazar, som er professor ved arkeologisk institutt ved Hebraisk universitet i Jerusalem, og hovudsakleg betalt av John Camp.

Rehov har vist å vere eit viktig arkeologisk funn. Nivåa frå jernalderen II har særleg vist å vere ein viktig del i den pågåande debatten om tidsavgjersla Det samla kongedømet Israel av Israel. Det er gjort viktige funn frå tidleg bronsealder, sein bronsealderen og mellomalderbusetjinga på staden.

## Eldgamle bikubar
I september 2007 vart det rapportert om eit funn av 30 intakte bikubar og restar av 100-200 fleire frå midten av 900-talet fvt. og tidleg på 800-talet fvt. i ruinane av Rehov. Bikubane var bevis for ein avansert honningproduserande biavlsindustri (jordbruk) for 3000 år sidan. Bikubane, som var laga av strå og leire, vart funnen i metodiske rekkjer på 100 bikubar. Tidlegare har referansar til honning i gamle tekstar frå regionen (som uttrykket «landet av mjølk og honning» i Det gamle testamentet) trudd å berre ha synt til honning frå dadlar og fiken. Oppdaginga har bevist kommersiell produksjon av bihonning og bivoks.

I tillegg til bikubar vart det funne restar av bier og bilarver og pupper. Ved hjelp av DNA frå restane av bier på staden, fann forskarar i 2010 at biene var underartar som likna på anatolisk bier, som ein no berre finn i dagens Tyrkia. Det kan hende at beitelandet til biene har endra seg, men meir truleg er det at innbyggjarane i Tel Rehov importerte bier fordi dei var mindre aggressive enn dei lokale bien og høvde betre for honningutbytte (tre ti låtte gonger meir enn naturlege israelske bier).

Arkeologiske funn syner òg omfattande handel mellom Israel og det austlege Middelhavet og teknikkar for overføring av bier i store keramikkvasar eller berbare bikubar. Eit assyrisk stempel frå 700-talet fvt. syner at biene vart frakte 400&nbsp;km sørover frå Tyrenfjella sør i Tyrkia.

Bikubane vart daterte ved hjelp av karbon-14-metoden ved Universitetet i Groningen i Nederland, ved hjelp av organisk stoff (kveite funnen nær bikubane).

## Kjelder

**Denne artikkelen bygger på «[[:en:Rehov|Rehov]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
*Utgravingane i Tel Rehov  
*«The Beehives of Tel Rehov» (SourceFlix Productions)  - eit to minuttar langt videoklipp om oppdaginga av biavlindustrien i Tel Rehov, produsert av eit sjølvstendig dokumentarfilmgruppe, og inneheld eit kort intervju med dr. Amihai Mazar, som leiar utgravingane i Tel Rehov.
Yardena

**Yardena** (hebraisk יַרְדֵּנָה) er ein moshav i Beit She'an-dalen nord i Israel. Han ligg kring 13&nbsp;km nord for Beit She'an, i nærleiken av Beit Yosef i Emeq ha-Ma'ajanot regionale kommune.

Yardena vart grunnlagd i 1952 av emigrantar til Israel frå Kurdistan. Han vart kalla «Yardena» etter plasseringa nær Jordanelva, som heiter Yarden på hebraisk.

## Kjelder

**Denne artikkelen bygger på «[[:en:Yardena|Yardena]]» frå ,  den 14. februar 2015.*
Tel Te'omim

**Tel Te'omim** (hebraisk תֵּל תְּאוֹמִים) er ein fellesbusetnad i Beit She'an-dalen nord i Israel. Han ligg kring 6 km sør for Beit She'an, like aust for veg 90 og høyrer til Emeq ha-Ma'ajanot regionale kommune. I 2006 hadde han eit folketal på 362.

## Historie
Landsbyen vart grunnlagd i 1982 som ei utviding av tre andre moshavim i nærleiken: Revaya, Rehov og Sde Trumot. I lag utgjer desse busetjingane i «Bikurah». Folkesetnaden i Tel Te'omim er hovudsakleg folk som budde i dei tre andre moshavim.

## Kjelder

**Denne artikkelen bygger på «[[:en:Tel Te&#39;omim|Tel Te&#39;omim]]» frå ,  den 14. februar 2015.*
Malkishua

**Malkishua** (hebraisk מלכישוע) er eit rehabiliteringssenter for narkotika i form av ein landsby nordaust i Israel. Han ligg på fjellet Malkishua i Gilboa i Emeq ha-Ma'ajanot regionale kommune. Han er kalla opp etter Malkishua, songen til kong Saul, som fall her på Gilboafjellet. (1 Samuel 31:2)

Senteret vart grunnlagd av Dei nasjonale styresmaktene for krigen mot narkotika og den den regionale kommunen i 1990. I 1995 vart eit anlegg for behandling av ungdomar bygd ut, og i 2002 vart Kedem grunnlagd som eit senter for religiøs ungdom. Senteret vert i dag driven av «Amutat Neve Malkishua» underlagt Velferdsdepartmentet. 

Før senteret vart grunnlagd hadde det lege ein kibbutz, Meirav, på fjellet. Denne vart derimot flytta til den noverande plasseringa på fjellet Avinadav i 1987.

## Kjelder

**Denne artikkelen bygger på «[[:en:Malkishua|Malkishua]]» frå ,  den 14. februar 2015.* 
*** oppgav desse kjeldene:*



## Bakgrunnsstoff
*Offisiell nettstad
Menahemia

**Menahemia** (hebraisk מְנַחֶמְיָה) er ein landsby i Jordandalen nordaust i Israel. Han ligg nær veg 90 mellom Beit She'an og Tzemah-krysset 5 km sør for Tzemah og høyrer til Emeq ha-Ma'ajanot regionale kommune. Med eit areal på 6&nbsp;000 dekar, hadde landsbyen eit folketal på 1&nbsp;000 i 2007.

Landsbyen vart grunnlagd den 23.-26. desember 1901 som ein moshava kalla **Milhamia** (hebraisk מלחמיה) av dei fem første familiane på landområde kjøpte sør i Jordandalen, og var den første jødiske busetjinga på den tida i denne regionen. Han fekk namnet Menahemia i 1921 etter faren til høgkommisæren i Palestinamandatet Herbert Samuel, 1. Viscount Samuel.

Han var ein eigen lokal kommune frå 1951 til 1. januar 2006 då landsbyen vart ein del av Beit She'an-dalen regionale kommune.

Før fyrste verdskrigen vart det starta eit regionalt apotek i Menahemia. Andre industriar er eit steinbrot, der ein hentar ut råmaterial til fabrikken Nesher nær Haifa, og ein gipsfabrikk. 

## Kjelder

**Denne artikkelen bygger på «[[:en:Menahemia|Menahemia]]» frå ,  den 14. februar 2015.* 
*** oppgav desse kjeldene:*
Holagjelet

**Holagjelet** er eit juv i Holaelva på nordsida av Gullfjellet i Arna aust i Bergen. Juvet går frå Gullfjellet og ned til Herland i Arna der elva renn ut i Sørfjorden Herlandsvegen og E16 Hardangervegen krysser juvet på høvesvis gamle og nye Holagjel bru.

I juvet stod inntil 2010 eit kvernhus frå 1781 og i tillegg restar frå eit anna kvernhus. Arna sogelag har restaurert kvernhuset og sett det opp i Ådnatun museum i Indre Arna.
  
Namnet vart vedteke av Statens kartverk 6. september 1995.

## Fotnotar
Holaelva

**Holaelva** er ei elv som renn gjennom juvet Holagjelet frå Gullfjellet og ned til Herland i Arna i Bergen der ho renn ut i Sørfjorden. Herlandsvegen og E16 Hardangervegen krysser elva på høvesvis gamle og nye Holagjel bru.

Namnet vart vedteke av Statens kartverk 6. september 1995.

## Fotnotar
Revaya

**Revaya** (hebraisk רְוָיָה) er ein moshav i Beit She'an-dalen nord i Israel. Han høyrer til Emeq ha-Ma'ajanot regionale kommune og ligg kring 6&nbsp;km sør for Beit She'an, nær Sde Trumot, vest for hovudveg 90.

Moshaven vart grunnlagd i 1952 av organisasjonen Hapoel Hamizrachi. Han vart busett av emigrantar til Israel frå Irak og Marokko. Han tok òg i mot somme etiopiske jødar som immigrerte til Israel i 1990-åra.

Moshaven heitte opphavleg «P'rona B», etter den nærliggande «P'rona» (Tel Rehov). Namnet vart endra til Revaya, etter den nærliggande kjelda med same namn.

I 2000 dekka Revaya kring 2&nbsp;000 dekar og hadde eit folketal på 200 innbyggjarar.

Moshaven er ein av fire busetjingar i ei gruppe Revaya, Sde Trumot, Tel Teomim og Rehov. Desse fire busetjingane vart grunnlagde nær kvarandre og danna ei gruppe i lag.

## Kjelder

**Denne artikkelen bygger på «[[:en:Revaya|Revaya]]» frå ,  den 14. februar 2015.* 
*** oppgav desse kjeldene:*
Sde Trumot

**Sde Trumot** (hebraisk שְׂדֵי תְרוּמוֹת) er ein moshav i Beit She'an-dalen nord i Israel. Han ligg kring 7&nbsp;km sør for Beit She'an og hovudveg 90 passerer gjennom. Han ligg i Emeq ha-Ma'ajanot regionale kommune.

Han vart grunnlagd i 1951 av jødiske emigrantar til Israel frå Irak og Kurdistan som ein del av rørsla Hapoel Hamizrachi.

Namnet «Sde Trumot» er basert på klaginga til David for Saul og Jonathan som vart drepne i ein krig mot filistrane på det nærliggande Gilboafjellet. Klaginga er nedskrive i det første kapittelet av 2. Samuelsbok. Orda «Sde Trumot» tyder «offermarkene».

Moshaven er ein av fire moshavar i «Bikurah»-blokka. Dei andre er Revaya, Rechov og Tel Teomim, som alle ligg i nærleiken.

Dei første innbyggjarar arbeidde med jordbruk og kvegdrift. I dag driv somme av dei moderne jordbruk med drivhus og andre teknologiar.

Den 19. juni 2003 førte eit sjølvmordsåtak i moshaven til at butikkeigaren Avner Mordechai vart drepen.

## Kjelder

**Denne artikkelen bygger på «[[:en:Sde Trumot|Sde Trumot]]» frå ,  den 14. februar 2015.* 
*** oppgav desse kjeldene:*
Antihelix

**Antihelix** eller **anthelix** er ein del av øyremuslingen. Han er samansett av ein bruskfold som ligg jamsides og framføre helix. Den kan delast inn i to *bein* eller *[[crus|crura]]*: *crura antihelicis*, som blir gjennombora av ei triangulær grop, *fossa triangularis*.

## Fleire bilete

Fil:Gray906.png|Musklane i øyremuslingen
Fil:Earcov.JPG|Venstre øyret hjå menneske
Fil:Slide2COR.JPG|Høgre øyremusling sett frå den ytre oversida av det høgre øyret
Fil:Slide3COR.JPG|Høgre øyremusling sett frå den ytre oversida av det høgre øyret
Fil:Slide4COR.JPG|Høgre øyremusling sett frå den ytre oversida av det høgre øyret


## Kjelder

**Denne artikkelen bygger på «[[:en:Antihelix|Antihelix]]» frå ,  den 15. februar 2015.*
Tragus

**Tragus** er ein liten framstikkande bruskfold i øyremuslingen som ligg framføre *[[Øyremusling|cavum concha]]*, og som peikar bakover mot øyregangen. Namnet kjem av gresk *tragos*, som tydar geit, og skildrar likskapen mellom håret på tragus og skjegget til ein bukk, eller *geiteragg*. Antitragus ligg i nærleiken og peikar framover og oppover. 

Tragus peikar bakover og medverkar dimed til å fange opp lyd bakfrå. Desse lydbølgjene er meir forseinka enn dei som kjem frå framsida, noko som gjer at hjernen klarar å skilje mellom lydar som kjem bakfrå og framifrå. 

Ved positiv fistelprøve som skuldast kolesteatom i labyrinten, kan trykk på tragus føre til vertigo eller augedeviasjon som følgje av rørsle i perilymfvæska. 

## Fleire bilete

Fil:Gray908.png|Horisontalt tverrsnitt gjennom øvre halvdel av det venstre øyret
Fil:Slide2COR.JPG|Høgre øyremusling sett frå den ytre oversida av det høgre øyret
Fil:Slide4COR.JPG|Høgre øyremusling sett frå den ytre oversida av det høgre øyret


## Sjå òg
* tragustrykk
* traguspiercing

## Kjelder

**Denne artikkelen bygger på «[[:en:Tragus (ear)|Tragus (ear)]]» frå ,  den 15. februar 2015.*
Kampeskadronen

**Kampeskadronen** (KESK) er ein markørstyrke i Hæren. Kampeskadronen er ei underavdeling i Hærens taktiske treningssenter (HTTS). Kavaleriavdelinga har standkvarter på Rena i Østerdalen. Hovudoppgåva til eskadronen er markørteneste opp mot andre avdelingar i Hæren. Primæravdelingane som trener med KESK er Telemark bataljon, befalselevar og Forsvarets spesialkommando, som òg held til på Rena leir. I praksis er Kampeskadronen fienden (OPFOR) til profesjonelle avdelingar, som bidrar til realistisk krigføring.

Soldatane trener på strid i urbant område (SIBO), strid i løpegravsystem, vognstrid, infanteristrid, sanitet og nærkamp.  Eskadronen er utstyrt som ein norsk mekanisert infanteribataljon, med stormpanservogner CV9030N, stridsvogner Leopard 2 og panservogner M113.

Avdelinga har to innrykk per år, i januar og om sommaren. Sommarrekruttar er primært fallskjermjegerkandidatar som har falt frå opptaket. Etter fullført rekrutt, får dragonane den svarte bereten.

## Organisasjon
### Eskadronsstab
Staben er leiinga i Kampeskadronen. I felt og under øvingar har det overordna ansvaret for plassering av troppar, samband og logistikk.
### Stridsvogntropp 1

Stridsvogntropp 1 er oppsatt på stridsvogn Leopard 2. Soldatane vert utdanna til å handtera stidsvogner i vognstrid, kolonnekøyring og taktisk køyring.

### Mekanisert infanteritropp 3
Mekanisert infanteritropp 3 (MEK3) Rolla til eskadronen er å støtta stridsvognene med stormpanservogner CV9030N med mekaniserte infanterilag. Troppen er i stand til å føra vognstrid. Stormsoldaten held seg inne i stormpanservogna når troppen flyttar seg, og hoppar av til fots ved ordre. Stormsoldatane er utstyrt med HK416 semi-automatiske rifler, MINIMI lett maskingevær og FN MAG maskingevær.

### Mekanisert infanteritropp 4
Denne troppen (MEK4) har den same rolla som MEK3. Soldatane i begge infanteritroppane kan òg utføra sjølvstendige oppdrag utan støtte frå stormpanservognene. Strid i løpegravsystem eller strid i urbant terreng (SIBO) er døme på dette. MEK3 og MEK4 kan samanliknast med ein stormeskadron i Panserbataljonen eller eit mekanisert infanterikompani i Telemark bataljon.

### Stabstropp
Stabstroppen er ein forsynings- og logistikktropp. Troppen bidreg med kampstøtte, og legg forholda til rette slik at tropp 1, 3 og 4 held ut i strid.

## Sjå òg
*Panserbataljonen

## Kjelder
Anne Berge

**Anne Ragna Berge** () er ein norsk tidlegare alpinist frå Sandvika i Akershus, som vann to NM-gull og kom på pallen i eitt verdscuprenn. Ho var medlem av Stabæk Idrettsforening.

### Aktiv
Berge tok sølv i storslalåm og bronse i utfor under NM i alpine greiner 1982 på Voss. Året etter vart ho i Hurdal norsk meister i storslalåm. I 1986 vart det NM-sølv i utfor, medan ho i 1987 vann sølv i storslalåm og bronse i utfor. Sølv og bronse fekk ho også i NM i alpine greiner 1987 i Tromsø, men då i slalåm og storslalåm.

Etter eit par medaljefrie sesongar kom Berge i NM 1990 på bronseplassen i storslalåm. To år seinare gav ho Marianne Kjørstad kamp om gullmedaljen i slalåm under NM 1992 på Bjorli, men enda opp med sitt femte NM-sølv. Tidlegare i sesongen deltok ho under Vinter-OL 1992 i Albertville og kom på femteplass i kombinasjonen og åttandeplass i slalåm. Året etter vart ho nummer ni i slalåm då VM i alpine greiner 1993 vart avvikla i Morioka i Japan.

Seint i OL-sesongen 1994 overraska Berge med ein tredjeplass i storslalåm i verdscupen i alpine greiner, rennet fann stad i Vail i USA, der ho einast hadde tyske Martina Ertl og Vreni Schneider frå Sveits framfor seg på resultatlista. Heilt på tampen av 1994-sesongen vann Berge sitt andre noregsmeisterskap, elleve år etter det fyrste. Ho slo  unge og talentfulle Andrine Flemmen med 22 hundredels sekund i storslalåm.

Berge la opp etter 1995-sesongen.

## Kjelder
**Sportsboken*, aktuelle årgangar
Finger

**Finger** er ein av dei rørlege lemmane som utgjer endestrålene til framlemmane hjå menneske og andre pattedyr, krypdyr, fuglar og amfibium. Dei kan mellom anna brukast til føling og griping. I utgangspunktet har kvar lem fem ekstremitetar, men dette kan ha endra seg gjennom evolusjon. Ytst på fingrane sit klør eller negler. Desse kan beskytta fingrane eller brukast til slosting. 

Hjå menneske sit fingrane på ei hand og har på grunn av tommelen, som er motstilt dei andre fingrane og svært rørleg, stor førlegheit.
Kvar finger er sett saman av tre korte røyrknoklar kalla fingerbein eller falangar. Tommelfingeren har berre to falangar. Ledda i fingrane dannar knokar.

På bøygesida er fingerhuda utfylt med feitt. På ytste leddet er det eit fint mønster av lister som er karakteristisk for eit individ og kan danna fingeravtrykk. I lêrhuda under listene er det rikeleg med følelekamar.

Menneske kan mellom anna bruka fingrane til å gripa og føra reiskapar, kommunisera (som i teiknspråk), telja, laga lyd (som knipsing og klapping) og mykje anna.

## Sjå òg
*litlefinger
*ringfinger
*langfinger
*peikefinger
*tommel
*Fingeren
## Kjelder

*«Finger» (14. februar 2009), *Store norske leksikon*. Fri artikkel henta 15. februar 2015.

## Bakgrunnsstoff
Daman

**Daman** er hovudstaden i det indiske unionsterritoriet Dadra og Nagar Haveli og Daman og Diu, og administrasjonsby for Daman-distriktet. Folketalet i byen var 44&nbsp;282 ved folketeljinga i 2011. 

Byen ligg ved kysten ved munningen av Damanganga-elva. Elva delar byen i to, *Nani-daman* ('vesle Daman') og Moti-daman ('store Daman'). Ironisk nok er Nani-daman den største delen med store bustadområde, supermarknader og sjukehus. Moti-daman utgjer gamlebyen.

## Historie
Portuguisiske utforskarar leia av Diogo de Melo kom tilfeldigvis til området i 1523, etter at ein storm hadde blese dei av kurs medan dei sigla mot Ormuz. Staden blei folkesett som ein portugisisk koloni, og blei verande slik i over 400 år. På 1500-talet blei det reist ein større festning i  Motidaman til vern mot Mogulriket. Mykje av festninga står framleis, og huser mykje av dei lokale styresmaktene.

I 1961 blei Daman teke med i India saman med dei andre portugisiske områda etter eit slag mellom indiske og portugisiske styrkar. Under kampane blei 4 indarar og 10 portugisarar drepne. Daman blei ikkje del av den nye delstaten Goa, men danna eit nytt forbundsterritorium med kringliggjande landsbyar og Diu.

## Turisme

Daman er eit populært turistmål, mellom anna fordi området tillèt sal av alkohol medan nabostaten Gujarat er tørrlagd. Dei fleste besøkande kjem frå område i nærleiken som Vapi, Bhilad, Valsad, Surat og Baroda. Staden har to kjende strender, Devka i Nani-daman og Jampore i Moti-daman.

## Kjelder

----
**Denne artikkelen bygger på «[[:sv:Daman|Daman]]» frå , og «[[:en:Daman, Daman and Diu|Daman, Daman and Diu]]» frå  den 15. februar 2015.*  

## Bakgrunnsstoff
*Offisiell nettstad
Ekstremvêret Geir

**Geir** var eit varsla ekstremvêr utstedt 21. juni 2013 for Agder, Telemark, Buskerud og Oppland. Varselet gjaldt lokalt ekstremt mykje nedbør i løpet av kvelden og natta. Det vart ikkje meldt om skadar på grunn av regnvêret.

## Vêrsituasjonen
Fuktige og ustabile luftmassar var på veg inn over Sør- og Austlandet. Nedbøren hadde byepreg og det var venta store variasjonar i nedbørsmengd frå stad til stad. Enkelte stader var venta å kunne få 50-90 mm i løpet av 12 timar.

## Verknad
Berre tre vêrstasjonar målte nedbør over 50 mm i løpet av episoden, og det var kanskje dermed ikkje berettiga å gje vêret status som ekstremvêr.. Returperioden var 5-20 år på dei nedbørsmengdene som kom, men det kan ha kome meir nedbør andre stader enn der vêrstasjonane stod, sidan nedbøren kom i form av kraftige byer. 

Våtast vart det i Hemsedal som fekk 59,9 mm. 

## Nedbørmålingar

## Sjå òg
*Ekstremvêr i Noreg

## Kjelder
Ekstremvêret Hilde

**Hilde** var eit varsla ekstremvêr utstedt fredag 15. november 2013 for laurdag kveld for Trøndelag og Helgeland. Varselet gjaldt sterk vind og høge bølgjer rett inn på kysten. 

Under ekstremvêret vart det sterk storm og kortvarig orkan på kysten av Trøndelag og Helgeland, og kraftige vindkast innover i landet. Signifikant bølgjehøgd vart målt til 12-14 meter laurdag kveld den 16. november 2013. 

## Vêrsituasjonen
Eit kraftig lågtrykk oppstod i Atlanteren sørvest for Island og utvikla seg til eit stormsenter medan det gjekk inn i sentrale område av Norskehavet i løpet av den 16. november. Lågtrykkssenteret gjekk så inn i sentrale delar av Nordland. Det var vinden på sør- og sørvestsida av lågtrykksenteret, den såkalla «giftige halen» som var kraftigast. 

Lågtrykket vart såpass kraftig fordi det utvikla seg lenger aust enn det som er normal, og var på sitt sterkaste då det nådde norskekysten. Som regel vil lågtrykka ha svekka seg noko før dei kjem så langt aust. 

## Verknad
Uvêret vart meir eller mindre slik det vart varsla. På kysten av Trøndelag og Helgeland bles det kortvarig orkan, og det vart målt vindkast opp i 40-50 m/s. Utanfor Trøndelag vart signifikant bølgjehøgd målt til nesten 14 meter. 

Over 55&nbsp;000 kundar fekk straumbrot som varte meir enn ein time, og for 64 kundar gjekk det kring 5 døgn før dei fekk straumen attende. 
Forsikringsselskap fekk inn kring 1300 meldingar om skadar og naturskadeerstatninga vart estimert til å vere kring 120 millionar kroner. 

## Vindmålingar

Sklinna fyr sette ny rekord for høgast middelvind på stasjonen, men har tidlegare hatt høgare vindkast. Vêrstasjonen mista derimot data på grunn av straumbrot i den kraftige vinden, og kan derfor ha hatt sterkare vind og vindkast enn det som vart målt.

## Sjå òg
*Ekstremvêr i Noreg

## Kjelder

## Bakgrunnsstoff
* Bilete av skadar påført av Hilde - NRK
Kelly Groucutt

**Kelly Groucutt** (), var ein engelsk musikar mest kjend som bassist og korvokalist i det engelske rockebandet Electric Light Orchestra (ELO), mellom 1974 og 1983 og var ein av dei lengstvarande i denne besetninga.

## Biografi
Han vart interessert i musikk i tidleg alder og byrja som songar då han var 15 år gammal. Han byrja å spele gitar då han var 17, og 21 år gammal byrja han å spele bass. Han spelte i fleire badn, som Greenwich Village og Marble Arch, og tidleg i 1970-åra vart han med i Sight & Sound, eit pop-orientert progressivt rockeband der Rick Price frå the Move tidlegare hadde spelt. Han vart seinare med i ELO, der han ikkje berre var bassist, men òg song i lag med Jeff Lynne. Han spelte inn det første soloalbumet sitt, *Kelly* i 1982, med hjelp av ELO-medlemmane Bev Bevan, Richard Tandy, Louis Clark og Mik Kaminski. Groucutt fekk eit dårlegare forhold til Lynne og ELO tidleg i 1980-åra, då Lynne valde å syngje og spele det meste av bass sjølv. Det heila enda med fiendskap mellom dei to.

Groucutt satsa så på ein solokarriere frå då av, mellom anna under aliaset Player, i lag med ELO-kollega Mik Kaminski. Til slutt byrha han og Kaminski og arbeide under namnet OrKestra, som spelte ELO-songane dei tidlegare hadde vore involvert i, og dei spelte inn eit par album i lag, *Beyond the Dream* og *Roll Over Beethoven*. Dei spelte òg ei stundi Bev Bevan sitt Electric Light Orchestra Part II tidleg i 1990-åra og vart etter kvart fulltidsmedlemmar der. I tillegg til desse, heldt Groucutt ofte einmannshow i the Midlands, der han framførte songar frå 50- og 60-talet.

Kelly Groucutt døydde 19. februar 2009 av eit hjarteinfarkt, 63 år gammal.

## Kjelder

**Denne artikkelen bygger på «[[:en:Kelly Groucutt|Kelly Groucutt]]» frå ,  den 15. februar 2015.* 
*** oppgav desse kjeldene:*
Melvyn Gale

**Melvyn Gale** ()) er ein engelsk cellist.

## Karriere
Gale studerte ved Royal Academy of Music og Guildhall School of Music and Drama. Han heldt den første profesjonelle konserten sin med London Palladium Orchestra i 1970. Han spelte òg med ballettkompania Bolshoi og Rambert, London Youth Symphony Orchestra, og forskjellige West End-show.
 
Han var cellist for Electric Light Orchestra frå 1975 då han erstatta Mike Edwards. Han var òg ein dugande pianist og spelte piano på «Wild West Hero» og stundom «Roll Over Beethoven» på konsertane deira.

I 1979 var han med i musikkvideoen til *[[Discovery av Electric Light Orcehstra|Discovery]]* og spelte i lag med den resten av klassisk besetninga til ELO (Mik Kaminski på fiolin og Hugh McDowell på cello) for sisge gongen. Han vart verande med gruppa fram til Jeff Lynne fjerna strykarane frå besetninga. 

Gale og venen Frank Wilson bygde ei platestudio i 1979. Den 12. april 1980 gav dei ut det første albumet sitt, under Wilson Gale & Co. kalla *Gift Wrapped Set*. 

## Kjelder

**Denne artikkelen bygger på «[[:en:Melvyn Gale|Melvyn Gale]]» frå ,  den 15. februar 2015.* 
*** oppgav desse kjeldene:*


## Bakgrunnsstoff
*Biografi
Carl Perkins

**Carl Lee Perkins** () var ein songar, låtskrivar og musikar som først og fremst var ein pioner innan rockabilly.

Carl Perkins blei introdusert på 1950-talet saman med eit anna viktig namn innan rock'n'roll, Elvis Presley. Musikkstilen hans, rockabilly, var ein ny type sørstatsmusikk basert på rhythm and blues og country. På eit tidspunkt hadde både Perkins og Presley kontrakt med Sun Records. I desember 1955 spelte Carl Perkins inn songen «Blue Suede Shoes», som raskt blei signaturmelodien for rockabillysjangeren. Også Presley gjorde ein eigen versjon. Originalversjonen til Perkins var likevel den første rocken 'n' roll-songen som samstundes hamna på toplistene for pop, country og rhytm and blues.

I 1956 hamna Perkins i ei bilulykke og blei hardt skadd. Etter at han blei betre, gjenopptok han karrieren sin ved Sun Records. Dette året spelte han inn dei klassiske rockabillysongane «Boppin' the Blues» og «Matchbox».

Det siste albumet til Perkins, *Go Cat Go!*, kom ut i 1996. Her medverka nokre av dei best kjende artistane innan rock og populærmusikk nokonsinne, både som songarar, musikarar og medkomponistar med Perkins: Paul Simon, John Fogerty, Tom Petty, Bono, Paul McCartney, George Harrison, Ringo Starr, Johnny Cash og Willie Nelson. Gjennom løyve frå Yoko Ono blei også opptak av avdøde John Lennon si tolking av Perkins-songen «Blue Suede Shoes» teke med. Slik blei plata ei av svært få der alle medlemmer av The Beatles var med, utan å vera The Beatles.

Carl Perkins døydde i ein alder av 65 år av strupekreft etter fleire slag. Han er gravlagd ved Ridgecrest Cemetery i Jackson i Tennessee. Kona hans Valda de Vere Perkins døydde 15. november 2005 i Jackson.

I 1987 blei Perkins vald inn i Rockens æresgalleri.

## Diskografi

### Studioalbum
* *Dance Album* (1957)
* *Whole Lotta Shakin*' (1958)
* *On Top* (1969)
* *My Kind of Country* (1973)
* *Ol' Blue Suede's Back* (1978)
* *Country Soul* (1979)
* *Disciple in Blue Suede Shoes* (1984)
* *Born to Rock* (1989)

### Samarbeidsalbum
* *Boppin' the Blues* (1970, med NRBQ)
* *The Survivors* (1982, med Jerry Lee Lewis og Johnny Cash)
* *[[Class of '55]]* (1986, med Roy Orbison, Jerry Lee Lewis og Johnny Cash)
* *The Million Dollar Quartet* (1990, med Elvis Presley, Jerry Lee Lewis og Johnny Cash)
* *706 Re-Union* (1990, med Scotty Moore)
* *Carl Perkins & Sons* (1993, med sønene Greg og Stan)
* *[[Go Cat Go!]]* (1996, med forskjellige gjester)

### Konsertalbum
* *The Carl Perkins Show* (1976)
* *Live at Austin City Limits* (1981)
* *The Silver Eagle Cross Country: Carl Perkins Live* (1997)
* *Live* (2000)
* *[[Blue Suede Shoes: A Rockabilly Session]]* (2006)

### Religiøse album
* *Cane Creek Glory Church* (1979)
* *Gospel* (1984)

### Som gjesteartist
* *Judds: Greatest Hits Volume II* (1991)
* *Philip Claypool: Perfect World* (1999)

### Singlar på salslistene

## Kjelder

**Denne artikkelen bygger på «[[:nb:Carl Perkins|Carl Perkins]]» frå ,  den 15. februar 2015.*  

## Bakgrunnsstoff
* Carl Perkins' Guitars and Amps
* Carl Perkins ved Rockabillyhall
* History of Rock
* Utgjevingar 
* Carl Perkins av Frank Hoffmann
Société nationale des véhicules industriels

**La Société nationale des véhicules industriels (SNVI)** er ein algersk lastebil- og bussprodusent. Føretaket er dotterselskap av Société nationale de construction mécanique (SONACOME). Det vart grunnlagt i 1967.

## Kjelder

## Bakgrunnsstoff
*
Brusk

**Brusk** er eit fleksibelt bindevev som finst i kroppen hjå dyr og menneske. Brusk er utbreidd i ledda mellom knoklar, brystkassen, øyret, nasa, bronkietreet og i mellomvirvelskivene. Det er ikkje like stivt som bein, men stivare og mindre fleksibelt enn musklar.

Stivleiken i brusken medverkar til å halde røyr og kanal i kroppen opne. Eit døme på dette er bruskringane rundt luftrøyret, medrekna ringbrusken og bifurkaturen, torus tubarius ved opninga av øyretrompeten, nasevinga i nasebora og aurikkelen i øyret.

Brusk er samansett av spesialiserte celler kalla kondrocyttar som dannar store mengder ekstracellelulær matriks. Matriksen er samansett av kollagenfiber, grunnsubstans med mykje proteoglykan, og elastinfiber. Brusk blir klassifisert som elastisk, hyalin og fibrøs, avhengig av korleis intercellulærsubstansen er bygd opp. Kondroblastar som blir fanga i matriksen blir kalla kondrocyttar. Desse ligg i små rom kalla lakuner med opptil åtte kondrocyttar per lakune.

Brusk inneheld ikkje blodårer, til skilnad frå andre bindevev. Kondrocyttane blir forsynt gjennom diffusjon. Kompresjon av artikulært brusk og fleksjon av elastisk brusk medverkar til å pumpe næringsstoff. Dette fører til at brusk lækjar seinare enn andre slag av bindevev.

## Kjelder

**Denne artikkelen bygger på «[[:en:Cartilage|Cartilage]]» frå ,  den 15. februar 2015.*
Antitragus

**Antitragus** er ei bruskfold på øyremuslingen, den synlege delen av øyret. Han ligg rett ovanfor øyreflippen og peikar framover. Den er skild frå tragus av *[[incisura intertragica]]*.

Antitragusmuskelen er ein intrinsisk muskel som oppstår i den ytre delen av antitragus.

Antitragus er eit typisk trekk hjå pattedyr, og kan vere mykje større i nokre artar, særleg skinnvengjer.

## Fleire bilete

Fil:Gray906.png|Musklane i øyremuslingen
Fil:Earcov.JPG|Venstre øyret hjå menneske
Fil:Slide2COR.JPG|Høgre øyremusling sett frå den ytre oversida av det høgre øyret
Fil:Slide4COR.JPG|Høgre øyremusling sett frå den ytre oversida av det høgre øyret


## Kjelder

**Denne artikkelen bygger på «[[:en:Antitragus|Antitragus]]» frå ,  den 15. februar 2015.*
Jefferson City

**Jefferson City** er delstatshovudstad Missouri i USA, og hovudsete i fylket Cole County. Han ligg ved elva Missouri.
Byen har 43 079 innbyggjarar (2010). Han er kalla opp etter den tredje presidenten av USA, Thomas Jefferson. 

## Historie

Byen blei peikt ut som ny delstatshovudstad då Missouri blei teken opp som eigen delstat i USA i 1821. Byen var først kalla Lohman's Landing, og eit forslag til nytt namn var «Missouriopolis», før ein blei einige om Jefferson City. Byen blei bygd opp spesielt med tanke på at han skulle vera delstatshovudstad, men fram til regjeringsbygningane stod klare fungerte St. Charles som hovudstad. Då delstatsforsamlinga flytta inn i 1826, budde det berre 31 familiar i byen. I 1833 brann capitol-bygningen, men fem år seinare var ein ny bygning ferdig.

## Folkesetnad
Folkesetnadsutviklinga i Jefferson City:

## Kjelder

----
**Denne artikkelen bygger på «[[:en:Jefferson City|Jefferson City]]» frå ,  den 15. februar 2015.*  

## Bakgrunnsstoff

*
T-Bone Walker

**Aaron Thibeaux «T-Bone» Walker** () var ein USA-amerikansk bluesartist (gitarist, songar, pianist og komponist). Han er rekna som ein av dei sentrale pionerane innan bruk av elektrisk gitar.

## Liv
Walker var av afro-amerikansk og cherokee-avstamming. Foreldra Rance Walker og Movelia Jimerson var begge musikarar. Bluesartisten Blind Lemon Jefferson var ein ven av familien, og Walker var ofte med som hjelpemann når Jefferson var rundt på speling. Walker lærte å spela gitar, ukulele, banjo, fiolin, mandolin og piano av stefaren Marco Washington.

I 1929 platedebuterte Walker med ein single på Columbia, «Wichita Falls Blues»/«Trinity River Blues». Han opptredde då under namnet «Oak Cliff T-Bone». På midten av 1930-talet spelte han på klubbar i Los Angeles, tidvis som songar og gitarist i jazzorkestret til Les Hite.

Walker gifta seg med Vida Lee i 1935. Dei hadde tre born saman.

På 1940-talet og byrjinga av 50-talet kom ei rekkje plater med den etter kvart veldefinerte låten til Walker, blant anna «Mean Old World», «Call It Stormy Monday (But Tuesday Is Just as Bad)», «T-Bone Shuffle» og «Let Your Hair Down, Baby, Let's Have a Natural Ball». 

Det kom ingen nye plater i siste halvdel av 50-åra. I 1960 kom likevel «T-Bone Blues», spelt inn i fleire omgangar i 1955, 1956 og 1959. Mot slutten av karrieren gav Walker så ut nokre kritikarroste plater, som «I Want a Little Girl», «Good Feelin'» (Grammy-pris 1971) og «Fly Walker Airlines». 

Walker arbeidde heile tida med toppmusikarar, blant anna Teddy Buckner (trompet), Lloyd Glenn (piano), Billy Hadnott (bass) og Jack McVea (tenorsax).

I 1974 og 1975 hadde Walker fleire slag, og han døydde av lungebetennelse i mars 1975. Han er gravlagt i Inglewood i California.

## Innverknad og omtale
Chuck Berry har omtalt Walker og Louis Jordan som dei som har påverka han mest. Walker var òg ein tidleg helt for Jimi Hendrix, og fleire av Hendrix sine spesialitetar – som speling med tennene – hadde Walker utført før han.

The Allman Brothers Band hadde «Stormy Monday» som eit av sina favoritt live-nummer.

I 1980 blei Walker vald inn posthumt i Blues Hall of Fame, og i 1987 i Rockens æresgalleri (kategorien «tidleg innverknad»).

Bladet *[[Rolling Stone]]* rangerte han som nr. 47 på ei liste over toppgitaristane gjennom tidene.

## Utgjevingar
(utval)
* *T-Bona Blues*, Atlantic (1960)
* *Good Feelin*', Polydor (1970)
* *Fly Walker Airlines*, Polydor (1973)
* *Very Rare*, Reprise (1975)
* *The Complete Imperial Recordings 1950–1954*, Imperial/EMI (1991)
* *T-Bone Shuffle* (1998) – samlealbum

## Kjelder

----
**Denne artikkelen bygger på «[[:no:T-Bone Walker|T-Bone Walker]]» frå ,  den 15. februar 2015.* 
*** oppgav desse kjeldene:*
* Engelsk Wikipedia (per 3. august 2009)
* Biografi på allmusic.com
* Diskografi på allmusic.com
* Biografi på All about Jazz
* Biografi på blues.about.com
* Tony Russell (1997): The Blues: From Robert Johnson to Robert Cray (Dubai: Carlton Books Limited; ISBN 1-85868-255-X)
* Johnny Harpar: T-Bona Walker – Blues Guitar Godfather
* Rolling Stone: The 100 Greatest Guitarists of All Time
* Innvotering i Rocken sin æresgalleri
Evil Woman av Electric Light Orchestra

«**Evil Woman**» er ein song skriven av Jeff Lynne og spelt inn av Electric Light Orchestra (ELO).

Han vart først gjeven ut på det femte albumet til bandet i 1975, *[[Face the Music av Electric Light Orchestra|Face the Music]]*. Songen vart gjeven ut som singel seint i 1975 og vart den første hitten deira verda over. I følgje Lynne var songen den han hadde brukt kortast tid på å skrive, kring ein halvtime. Songen nådde topp 10 på singellistene på begge sider av Atlanteren tidleg i 1976. Songen vart ein hit igjen i Storbritannia i 1978 då han var med på *[[The ELO EP]]*. Teksten «There's a hole in my head where the rain comes in» er ei hyllest til The Beatles-songen «Fixing a Hole».

Jeff Lynne spelte inn songen på nytt i 2013 for eit samlealbum i lag med andre nyinnspelte ELO-songar. Albumet vart gjeve ut som ELO.

## Lister
### Vekeslister

### Årslister

## Andre versjonar
I 1995 imiterte Michael Stipe Jeff Lynne på ein R.E.M.-konsert i Madison Square Garden under *Monster Tour* der han song «Evil Woman» iført parykk. 

I 2002 vart songen nytta i filmen *[[Austin Powers in Goldmember]]* under ein fengselsscen der Dr. Evil får eit besøk av rollefiguren til Mindy Sterling, Frau Farbissina. På filmmusikkalbumet til filmen vert songen framført av Soul Hooligan med Diana King.

I 2006 vart songen sampla i Pussycat Dolls-singelen «Beep».

Bandet moe. spelte songen tre gonger i 2005. 

I 2008 spelte Mike Posner songen på mixtapen sin «A Matter of Time», og som bonusspor på utvalde utgåver av det første albumet hans, *[[31 Minutes to Takeoff]]*.

Songen vart framført i Broadway-musikalen *[[musikalen Xanadu|Xanadu]]*.

Fjernsynsprogrammet *[[D-TV|DTV]] Monster Hits!* frå 1987 inneheld ein kort musikkvideo av songen. 

Songen vart nytta i ein episode av fjernsynsserien *[[fjernsynsserien Community|Community]]* i 2009.

Songen vert nytta i videospelet *[[Grand Theft Auto IV]]* på den fiktive radiostasjonen Liberty Rock Radio 97.8 i 2009. 

Ein versjon av songen vart framført av Oh Mercy på Triple J sin Like a Version i april 2011.

Songen vart nytta i ein reklame for Hyundai som vart vist under Super Bowl den 2. februar 2014.

Songen vart nytta i ein episode i 2008 av fjernsynsserien *[[My Name Is Earl]]*.

## Kjelder

**Denne artikkelen bygger på «[[:en:Evil Woman (Electric Light Orchestra song)|Evil Woman (Electric Light Orchestra song)]]» frå ,  den 15. februar 2015.* 
*** oppgav desse kjeldene:*


## Bakgrunnsstoff
*Songen på YouTube
*Grundig analyse av songen på Jeff Lynne Song Database (Jefflynnesongs.com)
*
Strange Magic

«**Strange Magic**» er ein song skriven og framført av Electric Light Orchestra (ELO). Han vart gjeven ut i 1975 på albumet *[[Face the Music av Electric Light Orchestra|Face the Music]]*.

Songen vart gjeven ut som singel i 1976. Singelen vart korta ned i USA, medan den britiske versjonen berre fekk kutta ut orkesterintroduksjonen. Den amerikanske singelutgåva finst remastra på *Face the Music*-utgåva frå september 2006. Songen finst òg på *[[The ELO EP]]* frå 1978. Ein remastra versjon vart gjeven ut i plateboksen *[[Flashback av Electric Light Orchestra|Flashback]]* i 2000. Den «gråtande» gitarbiten vart spelt av Richard Tandy.

## Lister
### Vekeslister

### Årslister

## Andre versjonar
Jeff Lynne spelte inn songen på ny i 2013 for eit samlealbum med andre nyinnspelte ELO-songar. Albumet vart gjeve ut som eit ELO-album.

Songen vart nytta i filmen *[[filmen The Virgin Suicides|The Virgin Suicides]]* men finst ikkje på musikkalbumet med musikk frå filmen. 

Delar av songen, sungen av Darren Hayes, vart nytta i filmen *[[filmen Ella Enchanted|Ella Enchanted]]*.

Songen vart framført som ein del av Broadway-musikalen *[[musikalen Xanadu|Xanadu]]*.

Steve Rushton spelte songen for *[[filmen Wizards of Waverly Place|Wizards of Waverly Place]]*.

Ein kan høyre songen i ein episode av situasjonskomedien «That '70s Show».

Songen vart òg nytta i filmen *Hunky Dory* [2012].

## Kjelder

**Denne artikkelen bygger på «[[:en:Strange Magic|Strange Magic]]» frå ,  den 15. februar 2015.* 
*** oppgav desse kjeldene:*


## Bakgrunnsstoff
*